ai4bharat/Pralekha huggingface dataset:
पंतप्रधान कार्यालय
पंतप्रधान 19 फेब्रुवारी रोजी इंदूर येथे महापालिकेच्या घनकचरा आधारित गोबर-धन प्रकल्पाचे करणार उद्घाटन
कचरामुक्त शहरे निर्माण करण्याच्या पंतप्रधानांच्या कल्पनेनुसार हा प्रकल्प
जैव-सीएनजी प्रकल्पामध्ये “कचऱ्यापासून संपत्ती” आणि “चक्राकार अर्थव्यवस्थे’ची तत्वे अधोरेखित
वेगळा केलेल्या ओल्या सेंद्रिय कचऱ्यावर प्रतिदिन 550 टनपर्यंत प्रक्रिया करण्याची या प्रकल्पाची क्षमता
यातून दररोज 17,000 किलो सीएनजी आणि 100 टन सेंद्रिय खताचे उत्पादन होईल
नवी दिल्ली, 18 फेब्रुवारी 2022
पंतप्रधान नरेंद्र मोदी यांच्या हस्ते 19 फेब्रुवारी रोजी इंदूर येथे “गोबर-धन  प्रकल्पाचे ” दूरदृश्य प्रणालीव्दारे दुपारी 1 वाजता उद्घाटन होणार आहे.
पंतप्रधानांनी अलिकडेच स्वच्छ भारत मिशन शहरी 2.0 चा प्रारंभ केला, ज्यामध्ये “कचरामुक्त शहरे” निर्माण करण्याचा सर्वांगीण दृष्टिकोन आहे. जास्तीत जास्त संसाधने परत मिळवण्यासाठी "कचऱ्यापासून संपत्ती निर्मिती " आणि "चक्रीय अर्थव्यवस्था" या व्यापक तत्त्वांनुसार या मिशनची अंमलबजावणी केली जात असून या दोन्ही गोष्टी इंदूरच्या बायो-सीएनजी प्रकल्पात आहेत.
वेगळ्या केलेल्या ओल्या सेंद्रिय कचऱ्यापैकी दररोज 550 टनापर्यंत कचऱ्यावर प्रक्रिया करण्याची याची क्षमता आहे. त्यातून दररोज सुमारे 17,000 किलो सीएनजी आणि 100 टन सेंद्रिय खताचे उत्पादन अपेक्षित आहे. हा प्रकल्प शून्य ‘लँडफिल मॉडेल’वर आधारित आहे, ज्याद्वारे कुठलाही कचरा शिल्लक राहणार नाही. याव्यतिरिक्त, या प्रकल्पामुळे हरितगृह वायू उत्सर्जनात घट, सेंद्रिय खताचा वापर आणि हरित ऊर्जा सारखे अनेक पर्यावरणीय लाभ मिळू शकणार आहेत.
इंदूर महानगरपालिका  आणि इंडो एन्व्हायरो इंटिग्रेटेड सोल्युशन्स लिमिटेड  यांनी सार्वजनिक आणिखाजगी भागीदारी मॉडेल अंतर्गत, इंदूर क्लीन एनर्जी प्रायव्हेट लिमिटेडची नियुक्ती प्रकल्पाच्या अंमलबजावणीसाठी एक ‘स्पेशल पर्पज वेहिकल’ म्हणून केली असून इंडो एन्व्हायरो इंटिग्रेटेड सोल्युशन्स लिमिटेडची 100% म्हणजे 150 कोटी रुपये भांडवली गुंतवणुक आहे. इंदूर महानगरपालिका या प्रकल्पात तयार झालेले किमान 50% सीएनजी खरेदी करेल आणि अशा प्रकारच्या पहिल्या उपक्रमात, शहरात या सीएनजीवर 250 बसेस चालवल्या जातील. उर्वरित सीएनजी खुल्या बाजारात विकला जाईल. सेंद्रिय कंपोस्टम्हणजेच खत शेती आणि बागायती उद्देशांसाठी रासायनिक खतांऐवजी वापरण्यात येणार आहे.S.Bedekar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अंतराळ विभाग
रॉकेट आणि उपग्रहाचे प्रक्षेपण
नवी दिल्ली, 26 जुलै 2018
गेल्या पाच वर्षात भारतीय अंतराळ संशोधन संस्था-इस्रोने 26 प्रक्षेपक मोहिमांसह 28 भारतीय उपग्रह तंत्रज्ञानविषयक 7 डेमॉनस्ट्रेटर्स, भारतीय विद्यापीठे/संस्थांनीं विकसित केलेले 5 विद्यार्थी उपग्रह आणि 202 परदेशी उपग्रह प्रक्षेपित केले.
अवकाश आणि अणुऊर्जा राज्यमंत्री  डॉ. जितेंद्र सिंग यांनी आज राज्यसभेत एका लेखी उत्तरात ही माहिती दिली.
S.Tupe/M.Pange/P.Malandkar
(Visitor Counter : 108
संरक्षण मंत्रालय
दुहेरी वापराच्या तंत्रज्ञानाच्या विकासासंबंधीच्या द्विपक्षीय नवोन्मेष करारावर डीआरडीओ आणि इस्राईलचे संरक्षण आणि संशोधन विकास महासंचालनालय यांनी केल्या स्वाक्षऱ्या
प्रमुख वैशिष्ट्ये:
- दुहेरी वापराचे तंत्रज्ञान विकसित करण्यासाठी उभय देशांतील स्टार्टअप आणि सूक्ष्म, लघु आणि मध्यम उद्योगांमध्ये नवोन्मेषाला या करारामुळे मिळणार चालना
- स्टार्टअप आणि उद्योगजगताकडून ड्रोन, रोबो, कृत्रिम बुद्धिमत्ता आदी क्षेत्रातील उत्पादने आणि नव्या पिढीचे अद्ययावत तंत्रज्ञान वापरात येणार
- विकासाच्या या प्रयत्नांना डीआरडीओ अर्थात संरक्षण संशोधन आणि विकास संस्था आणि इस्राईलचे संरक्षण संशोधन विकास महासंचालनालय यांच्याकडून एकत्रितपणे निधी उपलब्ध होणार
भारत-इस्राईल तांत्रिक सहकार्य वाढत चालल्याचे द्योतक म्हणून डीआरडीओ आणि इस्राईलचे संरक्षण संशोधन विकास महासंचालनालय यांनी एका द्विपक्षीय नवोन्मेष करारावर स्वाक्षऱ्या केल्या आहेत. दुहेरी वापराच्या तंत्रज्ञानाच्या विकासाला गती देण्यासाठी उभय देशांतील स्टार्टअप आणि सूक्ष्म, लघु व मध्यम उद्योगांमध्ये संशोधन आणि विकासाला तसेच नवोन्मेष म्हणजे अभिनव संकल्पनांना प्रोत्साहन देणे, हा या करारामागील उद्देश आहे. या करारावर आज म्हणजे 09 नोव्हेंबर 2021 रोजी नवी दिल्लीत संरक्षण संशोधन विकास विभागाचे सचिव तथा डीआरडीओचे अध्यक्ष डॉ.जी.सतीश रेड्डी आणि इस्राईल संबंधित महासंचालनालयाचे डॉ.डॅनियल गोल्ड यांनी स्वाक्षऱ्या केल्या.
या करारानुसार, ड्रोन, रोबोटिक्स, कृत्रिम बुद्धिमत्ता, क्वांटम म्हणजे पुंज तंत्रज्ञान, फोटॉनिकस, जैव-संवेदकता, ब्रेन-मशीन इंटरफेस, ऊर्जा-साठवण, आदी क्षेत्रांत अद्ययावत तंत्रज्ञान आणि उत्पादने वापरात आणण्यासाठी दोन्ही देशांतील स्टार्टअप आणि उद्योगक्षेत्र एकत्रितपणे काम करणार आहेत. दोन्ही देशांच्या विशिष्ट गरजांनुसार ही उत्पादने व तंत्रज्ञान विकसित केले जाईल. यासाठी डीआरडीओ आणि इस्राईलचे संरक्षण संशोधन विकास महासंचालनालय यांच्याकडून एकत्रितपणे निधी उपलब्ध करून दिला जाणार आहे. या करारांतर्गत विकसित होणारी तंत्रज्ञाने उभय देशांना त्यांच्या देशांतर्गत वापरासाठी उपलब्ध असतील.
पंतप्रधान कार्यालय
राष्ट्रकुल स्पर्धा 2022 मध्ये रौप्य पदक जिंकणारी भारोत्तोलक बिंद्यारानी देवीचे पंतप्रधानांनी केले अभिनंदन.
बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये रौप्य पदक जिंकल्याबद्दल भारोत्तोलक बिंद्यारानी देवीचे पंतप्रधान नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
"बर्मिंगहॅम येथे सुरू असलेल्या राष्ट्रकुल क्रीडा स्पर्धेत, रौप्य पदक जिंकल्याबद्दल बिंद्यारानी देवीचे अभिनंदन. ही कामगिरी तिच्या जिद्दीचे दर्शन घडवणारी आहे आणि तिच्या यशामुळे प्रत्येक भारतीयाला खूप आनंद झाला आहे. तिच्या भविष्यातील प्रयत्नांसाठी मी तिला खूप खूप शुभेच्छा देतो."
वाणिज्य आणि उदयोग मंत्रालय
भारत हा युरोपियन युनियनचा नैसर्गिक भागीदार म्हणून सिद्ध होऊ शकतो - पीयूष गोयल
नवी दिल्ली, 13 एप्रिल 2021
भारत हा युरोपियन युनियनचा सर्वाधिक योग्य नैसर्गिक भागीदार सिद्ध होईल असे प्रतिपादन केंद्रीय रेल्वेमंत्री, वाणिज्य आणि उद्योग मंत्री, ग्राहक संरक्षण, अन्न आणि सार्वजनिक वितरण मंत्री पीयूष गोयल यांनी आज केले. युरोपियन युनियन आणि भारत हे उत्तम प्रशासन, वाढ आणि विकास यांचे प्रतीक म्हणून बहरतील असे ते म्हणाले.
भारत आणि युरोपियन युनियन यांची विविधतेमधील एकात्मता म्हणजे लोकशाही आणि कायद्याचे राज्य ही मुल्ये समान आहेत त्याशिवाय बळकट आर्थिक सामाजिक सांस्कृतिक धोरणात्मक आणि राजकीय बंध त्यांच्यामध्ये आहेत. भारत आणि युरोपियन युनियन या जगातील सर्वात मोठ्या बाजारपेठा आहेत. युरोपियन युनियनमधचा घटक असलेली राष्ट्रे ही एकत्रितपणे भारताची सर्वात मोठी व्यापार भागीदार राष्ट्रे आहेत. त्याशिवाय ही राष्ट्रे भारतातील सर्वात अधिक गुंतवणूकदार सुद्धा आहेत. भारत व युरोपियन युनियन यांच्यामधील आयात-निर्यात ही समतोल आणि परस्पर पूरक आहे. भारत-युरोपियन युनियन भागीदारी ही संशोधन आणि नवोन्मेष स्तरावर लक्षणीयरीत्या विस्तारित केली जाऊ शकते आणि त्याला भरपूर वाव आहे असे त्यांनी स्पष्ट केले.
कोविड-19 बद्दल बोलताना गोयल म्हणाले की, वर्ष 2020 ने जगाचा निश्चय आणि निग्रह यांची परीक्षा घेतली. भारताने सर्वात कडक टाळेबंदी लावली, कारण जीवन मौल्यवान आहे, यावर आमचा सर्वात जास्त विश्वास आहे. लॉकडाऊन मध्ये आम्ही तयारी करू शकलो. जीव रक्षक प्रणाली, आयसीयू बेड, पीपीई कीट यांसारख्या मूलभूत गोष्टींची तयारी करता आली. लॉकडाऊन असतानाही आम्ही आमच्या आंतरराष्ट्रीय वचनबद्धतेचे पालन केले. खास करून सेवा क्षेत्रात वचनबद्धतेचे पालन करत आम्ही कुठल्याही मूल्य-साखळी वर परिणाम होऊ दिला नाही. अन्नधान्य, भाजीपाला, दूध, औषधे यासारख्या जीवनावश्यक गोष्टी घरोघरी पोहोचतील याची व्यवस्था केली असे त्यांनी सांगितले.
जागतिक व्यापार संघटनेच्या सुधारणा या भारत आणि युरोपियन युनियन या दोघांचेही लक्ष्य आहे. युरोपियन भागीदाराबरोबर काम करून यावर्षी मे महिन्यात पोर्तो येथे होणाऱ्या भारत-युरिपयन युनियन परिषदेबाबत उत्सुक असल्याचे गोयल म्हणाले.
S .Thakur /V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
अन्न प्रक्रिया उदयोग मंत्रालय
अन्न प्रक्रिया उद्योग मंत्रालयाच्या वतीने आज नवी दिल्ली येथे "वर्ल्ड फूड इंडिया-2023" च्या तयारीसाठी दुसऱ्या आंतर-मंत्रालयीन समितीच्या बैठकीचे आयोजन
अन्न प्रक्रिया क्षेत्रात पायाभूत सुविधांचा विकास, व्यापार आणि गुंतवणुकीला प्रोत्साहन देण्यासाठी अनुकूल व्यवस्थेच्या विकासासाठी संबंधित मंत्रालये आणि विभागांच्या महत्त्वपूर्ण भूमिकेवर यावेळी देण्यात आला भर
अन्न प्रक्रिया उद्योग मंत्रालयाने आज नवी दिल्ली येथील विज्ञान भवन ॲनेक्स येथे वर्ल्ड फूड इंडिया-2023 च्या तयारीसाठी दुसरी आंतर-मंत्रालयीन समितीची बैठक आयोजित केली होती. अन्न प्रक्रिया उद्योग मंत्रालयाचे अतिरिक्त सचिव मिन्हाज आलम यांनी मंत्रालय/विभाग/ग्राहक मंडळांच्या वरिष्ठ प्रतिनिधींसोबत झालेल्या या बैठकीचे अध्यक्षस्थान भूषविले. या बैठकीत केंद्र सरकारच्या प्रमुख मंत्रालये आणि विभागांचे वरिष्ठ अधिकारी सहभाग झाले होते.
सर्व सहभागींना 3 ते 5 नोव्हेंबर 2023 दरम्यान नवी दिल्ली येथे आयोजित करण्यात येणाऱ्या वर्ल्ड फूड इंडिया-2023 च्या तयारीतील घडामोडींची माहिती देण्यात आली. मे 2023 मध्ये समिती सदस्यांशी झालेल्या संवादाच्या अनुषंगाने ही बैठक आयोजित करण्यात आली होती.
अन्नप्रक्रिया मंत्रालयाच्या अतिरिक्त सचिवांच्या पुढाकाराने झालेल्या चर्चेत, पायाभूत सुविधांचा विकास, व्यापार आणि अन्न प्रक्रिया क्षेत्रात गुंतवणूक प्रोत्साहन देण्यासाठी अनुकूल व्यवस्थेच्या विकासामध्ये संबंधित मंत्रालये आणि विभागांच्या असलेल्या महत्त्वपूर्ण भूमिकेवर यावेळी भर देण्यात आला. सर्व केंद्रीय मंत्रालये आणि विभागांनी आपापल्या प्रदर्शनाची जागा/स्टॉल, तांत्रिक सत्रांमधील सहभाग तसेच कार्यक्रमाच्या रिव्हर्स बायर सेलर मीटमध्ये सहभाग याद्वारे कार्यक्रमातील त्यांच्या सहभागाविषयी आपली स्वीकृती दर्शवली. सहभागी अधिका-यांनी खरेदीदार विक्रेता संवाद, स्टार्टअप्सशी संलग्नता, विशेष आयुष उत्पादनांची जाहिरात, एक जिल्हा एक उत्पादन  आणि भौगोलिक स्थाननिर्देशांक उत्पादने असे उपक्रम यशस्वी करण्यासाठी काम करण्याचे आश्वासन दिले. या बैठकीत अधिका-यांनी निर्यातदार आणि खरेदीदारांच्या सहभागाबद्दल तसेच विविध संघटनांनी हाती घेतलेल्या पुढील कार्याबद्दलची माहिती दिली.
पंतप्रधान कार्यालय
पंतप्रधान नरेंद्र मोदी आणि जॉर्डनचे राजे यांच्यात दूरध्वनीद्वारे चर्चा
नवी दिल्ली, 16 एप्रिल 2020
पंतप्रधान नरेंद्र मोदी यांनी आज जॉर्डनचे राजे अब्दुल्ला द्वितीय यांच्याशी दूरध्वनीद्वारे चर्चा केली.
रमजानच्या येत्या पवित्र महिन्यासाठी पंतप्रधानांनी जॉर्डनचे राजे आणि जॉर्डनच्या जनतेला शुभेच्छा दिल्या.
कोविड-19 महामारीमुळे निर्माण झालेल्या आव्हानांबाबत आणि कोविड-19 चा प्रसार रोखण्यासाठी उभय देशांनी केलेल्या उपाययोजनाबाबत भारत आणि जॉर्डन या दोन्ही देशांच्या नेत्यांनी आज चर्चा केली. या संदर्भात माहिती, उत्तम उपाययोजना यांची देवाण-घेवाण तसेच सुलभ आवश्यक पुरवठा याद्वारे परस्परांना जास्तीत जास्त मदत करण्याच्या प्रयत्नांना सहाय्य करण्याला दोनही नेत्यांनी सहमती दर्शवली.
जॉर्डनमधे असलेल्या भारतीय नागरिकांना केलेल्या सहकार्याबद्दल पंतप्रधान नरेंद्र मोदी यांनी जॉर्डनच्या राजांचे आभार मानले.
कोविड-19 संबंधित तसेच इतर प्रादेशिक आणि जागतिक मुद्यांवर दोन्ही देशांनी संबंधित परस्परांच्या संपर्कात राहण्यासाठी दोन्ही नेत्यांनी सहमती दर्शवली.
G.Chippalkatti/N.Chitale/D.Rane
(
पंतप्रधान कार्यालय
माजी खासदार सी जंगा रेड्डी यांच्या निधनाबद्दल पंतप्रधानांनी व्यक्त केला शोक
माजी खासदार सी जंगा रेड्डी यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे.
एका ट्विटमध्ये पंतप्रधान म्हणाले;
"श्री सी जंगा रेड्डी गारू यांनी आपले जीवन जनसेवेसाठी वाहून घेतले होते. जनसंघ आणि भाजपला यशाच्या नव्या शिखरावर नेण्याच्या प्रयत्नांमध्ये त्यांचे योगदान अमूल्य होते. अनेक लोकांच्या हृदयात आणि मनात स्थान त्यांचे स्थान राहिले. त्यांनी अनेक कार्यकर्त्यांना प्रेरणाही दिली. त्यांच्या निधनाने दु:ख झाले.
श्री सी जंगा रेड्डी गारू हे पक्षाच्या वाटचालीच्या अत्यंत महत्त्वाच्या टप्प्यावर भाजपासाठी प्रभावी आवाज होते. त्यांच्या मुलाशी बोलून शोकभावना व्यक्त केल्या. ओम शांती."
आरोग्य आणि कुटुंब कल्याण मंत्रालय
राज्ये / केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये / केंद्रशासित प्रदेशांना कोविड प्रतिबंधक लसीच्या 145 कोटी 51 लाखांपेक्षा अधिक मात्रांचा पुरवठा
राज्ये / केंद्रशासित प्रदेशांकडे अद्याप 17 कोटी 54 लाखांपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,45,51,51,715
|
|
BALANCE AVAILABLE
|
|
17,54,66,041
आतापर्यंत भारत सरकारने राज्य/केंद्रशासित प्रदेशांना लसीच्या 145.51 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 17.54 कोटी  पेक्षा जास्त मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
पंतप्रधान कार्यालय
भारताचे बंदर क्षेत्रं वेगाने वाढत आहे आणि आर्थिक प्रगतीमध्ये योगदान देत आहे: पंतप्रधान
नवी दिल्ली, 16 मार्च 2023
पंतप्रधान नरेंद्र मोदी यांनी 11.35% च्या वार्षिक वाढीच्या तुतीकोरीन V.O.C. बंदराच्या कामगिरीचे कौतुक केले आहे. 14.03.2023 पर्यंत या बंदरावरून 36.03 दशलक्ष टन मालाची हाताळणी केली गेली आहे आणि 2022-23 या आर्थिक वर्षात 17 दिवस अगोदरच जहाजबांधणी मंत्रालयाने निर्धारित केलेले 36 दशलक्ष टनांचे लक्ष्य ओलांडले आहे.
व्ही.ओ. चिदंबरनार तुतीकोरीन बंदर प्राधिकरणच्या ट्विटला उत्तर देताना पंतप्रधानांनी ट्विट केले;
“खूप छान! भारताचे बंदर क्षेत्र वेगाने वाढत आहे आणि आर्थिक प्रगतीमध्ये योगदान देत आहे.S.Patil/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
नागौर रस्ते अपघातात मृत्युमुखी पडलेल्यांना पंतप्रधानांकडून सानुग्रह मदत जाहीर
नवी दिल्ली, 31 ऑगस्ट 2021
पंतप्रधान नरेंद्र मोदी यांनी राजस्थानमधील नागौर येथे रस्ते अपघातात मृत्यमुखी पडलेल्यांसाठी सानुग्रह मदत जाहीर केली आहे.
पंतप्रधान कार्यालयाने आपल्या ट्विट संदेशात म्हटले आहे;
"राजस्थानमधील नागौर येथे झालेल्या रस्ते अपघातात जीव गमावलेल्यांच्या कुटुंबियांना पंतप्रधान नरेंद्र मोदी यांनी पंतप्रधान राष्ट्रीय सहायता निधी मधून प्रत्येकी 2 लाख रुपयांची सानुग्रह मदत तर अपघातातील जखमींना 50,000 रुपयांची मदत जाहीर केली आहे ."
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
भारताच्या स्वातंत्र्याच्या 75 वर्षांनिमित्त निवृत्तीवेतन जागृतीसंबंधी “75" या शृंखलेचा केंद्रीय मंत्री डॉ . जितेंद्र सिंह यांच्याकडून प्रारंभ
केंद्रीय कार्मिक, सार्वजनिक तक्रार, निवृत्तीवेतन, राज्यमंत्री  डॉ. जितेंद्र सिंह यांनी भारताच्या स्वातंत्र्याच्या 75 वर्षांनिमित्त निवृत्तीवेतन जागृतीसंबंधित ''75" या शृंखलेचा आज प्रारंभ केला.
भारत @ 75 च्या स्मरणार्थ “अमृत महोत्सव” चा एक भाग म्हणून,निवृत्तीवेतन आणि निवृत्तीवेतनधारक कल्याणकारी विभागाद्वारे“75" या शृंखलेअंतर्गत व्यापक स्तरावर वैशिष्ट्यपूर्ण उपक्रम आयोजित केले जाणार आहेत.
डॉ जितेंद्र सिंह म्हणाले की, भारताच्या स्वातंत्र्याच्या 75 वर्षांनिमित्त ,निवृत्तीवेतनधारक आणि जेष्ठ नागरिक यांना समर्पित असणारी ही अत्यंत अभिनव आणि सर्जनशील पद्धत असेल. समाजमाध्यमांवरील एका सर्वात नव्या माध्यमावरून जेष्ठ नागरिकांना संबोधित करणे हे 'भारताचा अमृत महोत्सवा' चे खरे सार असेल असे ते म्हणाले.
आगामी वर्षभरात विचाराधीन विविध उपक्रमांपैकी एक महत्त्वाची बाब म्हणजे, येत्या वर्षभरात समाजमाध्यमांवर, आठवड्याला दोन ट्वीटद्वारे कुटुंब निवृत्तीवेतनधारकांसाठी 75 महत्त्वपूर्ण नियमांची मालिका प्रसारित करणे. निवृत्तीवेतन नियमांच्या विविध पैलूंबद्दल जागरूकता वाढविण्यासाठी आणि कौटुंबिक निवृत्तीवेतनधारकांसह सर्व विभागातील निवृत्तीवेतनधारकांच्या कल्याणासाठी नुकत्याच करण्यात आलेल्या सुधारणांविषयी जनजागृती करण्याच्या दृष्टीने, वारंवार विचारले जाणारे प्रश्न  च्या स्वरूपात ही ट्विट केली जाणार आहेत.
“75” संबंधी अन्य उपक्रम म्हणजे, केंद्र सरकारच्या 75 कार्यालयांच्या माध्यमातून' भविष्य'  या प्रणालीचे प्रशिक्षण देणे. या सर्व कार्यालयांना प्रथम दूरदृश्य प्रणालीद्वारे प्रश्न-उत्तर सत्राप्रमाणे प्रशिक्षण दिले जाईल. 'भविष्य' प्रणालीचे प्रशिक्षण अनेक सत्रांच्या माध्यमातून एप्रिल 2021 पासून केंद्र सरकारच्या अनेक संस्थांमध्ये सुरू होईल. देशात विविध ठिकाणी असलेली केंद्रीय सशस्त्र पोलिस दल  कार्यालये देखील या प्रशिक्षणात समाविष्ट केली जातील.
त्याचप्रमाणे ,''75” नियमांनुसार 75 वर्षांवरील वरिष्ठ सरकारी निवृत्तीवेतनधारक आणि कौटुंबिक निवृत्तीवेतनधारकांसाठी निवृत्तीवेतन जागरूकता नियम जागृतीसंदर्भातील ऑनलाईन कार्यशाळा आयोजित केली जाईल. मे 2021 पासून दूरदृश्य प्रणालीद्वारे संपूर्ण देशभरात ऑनलाईन कार्यशाळांचे आयोजन केले जाईल. यात जास्तीत जास्त शहरांचा समावेश असेल आणि कार्यशाळा देखील प्रदेशानुसार आयोजित केल्या जातील.
”75”च्या समान भावनेनुसार , अनुभव पोर्टलमधून आधीच पुरस्कार मिळालेल्या आणि निवड झालेल्यांचा समावेश असलेल्या 75 ' अनुभव " लेखांचे डिजिटल प्रकाशन , निवृत्तीवेतन आणि निवृत्तीवेतन कल्याण विभागामार्फत करण्यात येईल.हा उपक्रम जून 2021 पासून हाती घेण्यात येईल.
वाणिज्य आणि उदयोग मंत्रालय
पीयूष गोयल यांनी देशातील सनदी लेखापालांना मोठ्या पातळीवर विचार करण्याचे आणि मोठी उंची गाठण्याचे केले आवाहन
नवी दिल्ली, 1 जुलै 2021
केंद्रीय रेल्वे, वाणिज्य आणि उद्योग, ग्राहक व्यवहार आणि अन्न तसेच सार्वजनिक वितरण मंत्री पीयूष गोयल यांनी आज देशातील सनदी लेखापालांना मोठ्या पातळीवर विचार करण्याचे आणि जागतिक पातळीवर मोठी उंची गाठण्याचे आवाहन केले. 73 व्या सनदी लेखापाल दिनानिमित्त ICAI अर्थात भारतीय सनदी लेखापाल संस्थेने आयोजित केलेल्या कार्यक्रमात बोलताना ते म्हणाले की आपण आपली मानसिकता संपूर्णपणे बदलण्याची आणि आपल्या व्यवसायातील महत्वाकांक्षा नव्याने निश्चित करण्याची गरज आहे. देशातील कंपन्यांनी विलीनीकरण, अधिग्रहण, भागीदारी आणि अधिक मोठ्या प्रमाणातील उपक्रमांकडे लक्ष द्यावे आणि जागतिक दर्जा गाठावा असे त्यांनी पुढे सांगितले.
गोयल म्हणाले की आता ICAI ला 75 वर्षे पूर्ण होत असताना आपण जगभरातील ग्राहकांना सेवा देणाऱ्या जागतिक दर्जाच्या सनदी लेखापाल कंपन्या तयार करण्याचा विचार करू शकतो का याचा विचार व्हायला हवा. केंद्रीय मंत्र्यांनी सांगितले की विकास पावत असताना या संस्थेने जागतिक दर्जाच्या नैतिक मूल्यांचा, तंत्रज्ञानविषयक माहितीचा आणि कठोर मानकांचा विचार करणे अनिवार्य आहे.ते म्हणाले की जर आपल्याला जगाकडून उत्तम पत, आदर आणि विश्वास मिळवायचा असेल तर आपल्यापैकी प्रत्येक व्यवसायिकामध्ये आपण 100% विश्वासार्हता निर्माण करणे गरजेचे आहे. प्रत्येक सनदी लेखापाल झालेल्या व्यक्तीने आणि सनदी लेखापाल पदाची पदवी घेऊ इच्छिणाऱ्या प्रत्येक विद्यार्थ्याने या संस्थेचे नाव सतत उज्ज्वल करणे ही स्वतःची जबाबदारी मानावी अशी विनंती त्यांनी केली. देशाच्या प्रगतीमध्ये भागीदार होताना आपण स्टार्टअप परीसंस्थेमध्ये कशा प्रकारे अंतर्भूत होऊ शकतो याकडे लक्ष द्यायला सुरुवात करायला हवी असे गोयल म्हणाले.
सनदी लेखापालांच्या व्यवसायाचे कौतुक करून गोयल म्हणाले की अत्यंत नावाजलेला आणि सन्मान मिळवणारा हा व्यवसाय आहे हे पाहून खूप छान वाटते. सनदी लेखापाल होण्यासाठी लोक चुरशीने तळमळत असताना दिसतात.या संस्थेने देशाची सेवा करण्याची, व्यावसायिक कर्तव्ये पार पाडण्याची आणि आपल्या विद्यार्थ्यांना शिक्षित करण्याची जबाबदारी स्वतःवर घेतली आहे असे मत केंद्रीय मंत्री गोयल यांनी नोंदविले.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
ऊर्जा मंत्रालय
एनटीपीसीने आर्थिक वर्ष 23 च्या पहिल्या तिमाहीत वीज निर्मितीमध्ये 21.7% पेक्षा जास्त वाढ नोंदवली
नवी दिल्ली, 4 जुलै 2022
एनटीपीसी समूह कंपन्यांनी एप्रिल ते जून 2022 या पहिल्या तिमाहीत 104.4 बीयू  वीजनिर्मिती केली. गेल्या वर्षीच्या याच तिमाहीत 85.8 बीयू वीज निर्मिती करण्यात आली होती. त्यात यंदा 21.7% ची वाढ नोंदवण्यात आली आहे. जून 22 मध्ये, वीज उत्पादन 34.8 बीयू होते, जून 21 मधील 26.9 बीयू च्या तुलनेत ते 29.3% ने जास्त आहे. हे चालू वर्षात सुधारित कामगिरी आणि विजेच्या मागणीत वाढ दर्शवते.
कंपनीची एकूण स्थापित क्षमता 69,134.20 मेगावॅट असून त्यात 23 कोळसा आधारित, 7 वायू आधारित, 1 जल, 19 नवीकरणीय ऊर्जा प्रकल्प आहेत. संयुक्त उपक्रमाअंतर्गत अंतर्गत, एनटीपीसीकडे 9 कोळसा आधारित, 4 वायू आधारित, 8 जलविद्युत आणि 5 नवीकरणीय ऊर्जा प्रकल्प आहेत.
S.Kulkarni/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
ग्राहक व्यवहार, अन्न आणि सार्वजनिक पुरवठा मंत्रालय
कांद्याच्या किंमती आटोक्यात आणण्यासाठी सरकारने केलेल्या उपाययोजना
नवी दिल्ली, 21 ऑक्टोबर 2020
2020च्या ऑगस्ट अखेरीपासून कांद्याच्या किरकोळ किमतीत वाढ दिसून आली आहे. गेल्या दहा दिवसात कांद्याच्या भावात किलोमागे 11.56 रुपयांची वाढ झाल्याने देश पातळीवर कांद्याची किरकोळ किंमत 51.95 रुपये प्रती किलो झाली आहे. ही किंमत गेल्या वर्षीच्या 46.33 रुपये प्रती किलोच्या तुलनेत 12.13% जास्त आहे.
खरिपाचा कांदा बाजारात येण्यापूर्वीच्या काळात देशातल्या ग्राहकांना वाजवी दरात कांदा उपलब्ध व्हावा यासाठी केंद्र सरकारने 14.09.2020 ला तत्परतेने पावले उचलत कांदा निर्यातीवर बंदी जाहीर केली. किरकोळ किंमत काही प्रमाणात आटोक्यात आली मात्र महाराष्ट्र, कर्नाटक, मध्य प्रदेश या राज्यांच्या कांदा उत्पादक जिल्ह्यात नुकताच झालेला मुसळधार पाऊस खरिपाच्या उभ्या पिकाला, साठवलेल्या कांद्याच्या नुकसानाला कारणीभूत झाल्याने हवामानाच्या आघाडीवरच्या या घडामोडींमुळे कांद्याच्या दरात वाढ झाली आहे.
सरकारने रब्बी कांदा 2020 मधून बफर साठा केला आहे. कांद्याच्या किंमती आटोक्यात आणण्यासाठी या साठ्यातून सप्टेंबर 2020 च्या दुसऱ्या पंधरवड्यापासून टप्याटप्याने कांदा महत्वाच्या बाजारपेठा, सफल, केंद्रीय भांडार यासारख्या किरकोळ पुरवठादाराना आणि राज्य सरकारांना पुरवण्यात येत आहे. येत्या काळात आणखी कांदा जारी करण्यात येईल.
कांदा आयात सुलभ करण्यासाठी सरकारने 21.10.2020 ला फ्युमिगेशन अटी शिथील केल्या. कांद्याची आयात वाढवण्यासाठी भारतीय उच्चायुक्तांनी संबंधित देशातल्या व्यापाऱ्यांशी संपर्क करण्याच्या सूचना देण्यात आल्या आहेत. फ्युमिगेशनशिवाय आयात करण्यात आलेल्या या कांद्याचे भारतात फ्युमिगेशन करण्यात येईल.
सुमारे 37 लाख मेट्रिक टन खरीपाचा कांदा बाजारात यायला सुरवात होण्याची शक्यता असून त्यामुळे वाढत्या किमतीला आळा बसेल.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
मंत्रिमंडळ
मेट्रो वाहतुकीला चालना
दिल्ली मेट्रो कॉरिडॉरचे नोएडा सिटी सेंटरपासून सेक्टर-62 पर्यत विस्तारीकरण करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 16 मे 2018
नोएडा शहरातील सार्वजनिक वाहतुकीला गती देण्याच्या उद्देशाने, दिल्ली मेट्रो कॉरिडॉरचे नोएडा सिटी सेंटरपासून सेक्टर-62 पर्यत विस्तारीकरण करण्याच्या प्रस्तावाला केंद्रीय मंत्रिमंडळाने आज मंजुरी दिली. पंतप्रधान नरेंद्र मोडी यांच्या अध्यक्षतेखाली झालेल्या मंत्रिमंडळाच्या बैठकीत या प्रस्तावाला मंजुरी देण्यात आली. उत्तरप्रदेशात असलेल्या सेक्टर-62 या स्थानकापर्यतचा हा मार्ग 6.675 किलोमीटर लांब आहे. या विस्तारीकरणासाठी 1967 कोटी रुपयांचा निधी मंजूर करण्यात आला आहे.त्यापैकी 340.60 कोटी रुपये निधी केंद्र सरकार देईल.
दिल्ली मेट्रो रेल्वे महामंडळातर्फे हा रेल्वेमार्ग विकसित केला जाईल. या विस्तारीकरणामुळे, नोएडामध्ये राहणाऱ्या अनेक लोकांना नवी दिल्लीत येण्यासाठी सार्वजनिक वाहतूक सेवा उपलब्ध होईल. त्यामुळे या उपनगरात लोकवस्ती वाढून दिल्ली शहरातील गर्दी आणि पर्यायाने सुविधांवरील ताण कमी होईल. दिल्लीत होणारी वाहतूक कोंडी आणि प्रदूषण कमी होण्यास मदत होईल. या प्रकल्पाचे काम सुरु झाले आहे.
हा प्रकल्प केंद्रीय मेट्रो कायदा, मेट्रो रेल्वे  कायदा 1978 आणि मेट्रो रेल्वे कायदा 2002 च्या चौकटीत घेण्यात येणार असून, वेळोवेळी यामध्ये सुधारणा करण्यात येतील.
B.Gokhale/R.Aghor/D.Rane
(Visitor Counter : 45
पंतप्रधान कार्यालय
केंद्र सरकार असंघटीत क्षेत्राच्या कल्याणासाठी वचनबद्ध: पंतप्रधान
केंद्र सरकार असंघटीत क्षेत्राच्या कल्याणासाठी वचनबद्ध असल्याचे पंतप्रधान नरेंद्र मोदी यांनी म्हटले आहे.
देशाच्या विकासात, असंघटित क्षेत्रातील आपल्या कामगार बंधू भगिनींचा सहभाग अतिशय महत्वाचा आहे असे पंतप्रधान म्हणाले.
आपल्या ट्विट संदेशात पंतप्रधान म्हणाले;
"देशाच्या विकासात, असंघटित क्षेत्रातील आपल्या कामगार बंधू भगिनींचा सहभाग अतिशय महत्वाचा आहे. अशा कोट्यवधी कामगारांचे जीवन सुलभ करण्यासाठी आमचे सरकार सदैव प्रयत्नरत राहिले आहे. या योजनांमुळे त्यांची सामाजिक सुरक्षा सुनिश्चित झाली आहे, तसेच महामारी दरम्यानही मदतीसाठी आणखी अनेक पावले उचलण्यात आली."
राष्ट्रपती कार्यालय
राष्ट्रपती द्रास येथे जवानांसोबत दसरा साजरा करणार
नवी दिल्ली, 13 ऑक्टोबर 2021
राष्ट्रपती राम नाथ कोविंद 14 आणि 15 ऑक्टोबर, 2021 रोजी लडाख आणि जम्मू आणि काश्मीरला भेट देणार आहेत.
14 ऑक्टोबर 2021 रोजी राष्ट्रपती सिंधू घाट, लेह येथे सिंधू दर्शन पूजा करतील. संध्याकाळी उधमपूर येथे ते जवानांशी संवाद साधतील.
15 ऑक्टोबर 2021 रोजी राष्ट्रपती द्रासमधील कारगिल युद्ध स्मारक येथे श्रद्धांजली अर्पण करतील आणि अधिकारी आणि जवानांशी संवाद साधतील.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
राष्ट्रपती कार्यालय
फक्रुद्दीन अली अहमद यांच्या जयंतीदिनी राष्ट्रपतींनी वाहिली आदरांजली
नवी दिल्ली, 13 मे 2019
राष्ट्रपती राम नाथ कोविंद यांनी माजी राष्ट्रपती फक्रुद्दीन अली अहमद यांच्या जयंतीदिनी त्यांना आदरांजली अर्पण केली आहे.
राष्ट्रपती रामनाथ कोविंद तसेच राष्ट्रपती भवनातील अधिकारी आणि कर्मचाऱ्यांनी फक्रुद्दीन आणि अहमद यांच्या प्रतिमेला पुष्पांजली अर्पण केली.
N.Sapre/J.Patankar/P.Malandkar
(Visitor Counter : 128